The Suicide Squad Tambah Dua Lagi Pelakon
Filem The Suicide Squad arahan James Gunn telah menambah dua lagi bintang dalam barisan pelakonnya. Steve Agee yang pernah muncul dalam filem Guardians of the Galaxy Vol. 2 kembali bekerjasama dengan James Gunn apabila dipilih untuk memainkan peranan sebagai “King Shark”. Guardians of the Galaxy Vol. 2  Agee akan menyumbangkan suara untuk watak tersebut. Cuma setakat ini tidak diketahui sama ada watak King Shark akan dibuat dengan bantuan komputer sepenuhnya ataupun tidak. Bintang siri televisyen Castle, Nathan Fillion juga dilaporkan menyertai James Gunn, namun wataknya masih lagi tidak didedahkan. Filem kali ini akan menyaksikan hanya beberapa pelakon dari filem pertama kembali membawakan watak masing-masing, antaranya Margot Robbie (Harley Quinn), Joel Kinnaman (Rigg Flag), Jai Courtney (Captain Boomerang) dan Viola Davis (Amanda Waller). Antara pelakon lain yang turut membintangi filem ini adalah David Dastmalchian sebagai Polka-Dot Man, Daniela Melchior Ratcatcher, Idris Elba, Storm Reid dan bintang WWE, John Cena. The Suicide Squad akan menemui penonton pada 6 Ogos 2021